**ΘΕΜΑ ΔΙΠΛΩΜΑΤΙΚΗΣ ΕΡΓΑΣΙΑΣ**

Υπεύθυνος : Στημονιάρης Δημήτρης

Τίτλος:

**"Πρωτογενής συλλογή και επεξεργασία στοιχείων Χρηστών Ηλεκτρικού Δικτύου. Δημιουργία ψηφιακής εφαρμογής για την ηλεκτρονική ενημέρωση Χρηστών Δικτύου και τον έλεγχο παραγωγής ΑΠΕ για λόγους εκμετάλλευσης Δικτύων Διανομής"**

Περιγραφή:

Η/Ο φοιτήτρια/ης θα συλλέξει πρωτογενή στοιχεία φ/β πάρκων που εμπλέκονται σε συγκεκριμένες γραμμές διανομής και διαθέτουν δέκτη Τηλεχειρισμού Ακουστικών Συχνοτήτων (ΤΑΣ) στην περιοχή της Καστοριάς.

Ο φοιτητής/α πρέπει να έχει τη δυνατότητα να αναπτύξει εφαρμογή, η οποία θα έχει δυνατότητες αλληλεπίδρασης με τους παραγωγούς ηλεκτρικής ενέργειας των φ/β πάρκων και την ανταλλαγή πληροφοριών μαζί τους.

Με την εφαρμογή:

* θα καταχωρηθούν στοιχεία σε φιλικό περιβάλλον (για χαμηλής στάθμης γνώστες Η/Υ),
* θα αποστέλλεται πρότυπο κείμενο πληροφόρησης μέσω email, sms, messenger, κτλ., με τις πληροφορίες των χρηστών
* οι παραγωγοί των φ/β πάρκων, θα είναι απαραίτητο να ενημερώνονται για τις ώρες επιβολής μειωμένης παραγωγής και για την επανατροφοδότηση τους,

Η εφαρμογή θα δίνει τη δυνατότητα εκτύπωσης εντύπου με συμπληρωμένο το ιστορικό της διακοπής (ώρα αποστολής μηνύματος, κτλ., όπως και θα έχει σχετικό πεδίο για διεξαγωγή και καταγραφή μετρήσεων σε συγκεκριμένα σημεία του δικτύου κατά την διάρκεια της διακοπής – δοκιμής.

Τέλος η εφαρμογή θα κρατά πλήρες αρχείο προγραμματισμένων διακοπών.